[[29. november]] blev Danzig erobret fra franskmændene af russiske og preussiske tropper, og [[3. februar]] [[1814]] kom byen atter under [[Preussen]]. [[Napoleonskrigene]] og [[fastlandsspærringen]] havde næsten helt tilintetgjort Danzigs handel, hvis genopblomstring hindredes derved, at Weichselprovinserne, Danzigs bedste opland, kom under Rusland og blev omgivet med toldskranker. Desuden sandede [[Wisła|Weichsels]] gamle munding mere og mere til, og [[1840]] brød floden igennem klitterne ved [[Neufahr]], hvorved strømmen ledtes bort fra flodens vestlige arm (Danzig Weichsel, Tote Weichsel), der der efter kun havde betydning som havn. Danzig var i begyndelsen af 17. århundrede større end i midten af 19. århundrede (1625: 75.000 indbyggere, 1855: 55.076); endnu frem til [[1. verdenskrig]] var Danzig, næst efter [[Königsberg]], den af Tysklands havnestæder, der udviklede sig langsomst.
Filosofi Historie Tidligere_riger,_stater,_protektorater,_kolonier_og_lande